വിവാഹമോചനം അംഗീകരിച്ച് കോടതി, ബില്ഗേറ്റ്സും മെലിന്ഡയും ഔദ്യോഗികമായി വേര്പിരിഞ്ഞു മൈക്രോസോഫ്റ്റ് സ്ഥാപകനും ശതകോടീശ്വരനുമായ ബില് ഗേറ്റ്സിന്റെയും 65 ഭാര്യ മെലിന്ഡയുടെയും 56 വിവാഹമോചനം കോടതി അംഗീകരിച്ചു. 27 വര്ഷം നീണ്ട് നിന്ന ദാമ്ബത്യജീവിതത്തിനാണ് ഇതോടെ അന്ത്യമായിരിക്കുന്നത്. തിങ്കളാഴ്ച കിങ് കൗണ്ടിയിലെ ജഡ്ജിയാണ് ഇരുവരുടെയും വിവാഹമോചനം നിയമപരമായി അംഗീകരിച്ചത്. മാസങ്ങള്ക്ക് മുന്പാണ് ഇരുവരും പിരിയുന്ന കാര്യം സമൂഹമാധ്യമങ്ങളിലൂടെ അറിയിച്ചത്. ഒരുപാട് ചിന്തകള്ക്കു ശേഷമെടുത്ത തീരുമാനമാണ്. ദമ്ബതികള് എന്ന നിലയില് ജീവിതം ഒരുമിച്ചു കൊണ്ടുപോകുവാന് സാധിക്കാത്തതിനാലാണ് വേര്പിരിയുന്നത്. ഇതോടെ പുതിയ ജീവിതത്തിനു തുടക്കമാകുന്നുവെന്നും ഇരുവരും ചേര്ന്ന് പുറപെടുവിച്ച സംയുക്ത പ്രസ്താവനയില് പറഞ്ഞിരുന്നു. അതേസമയം വേര്പിരിഞ്ഞുവെങ്കിലും ബില്മെലിന്ഡ ഫൗണ്ടേഷനിലൂടെ ജീവകാരുണ്യ പ്രവര്ത്തനങ്ങള് തുടരുമെന്നും ഇരുവരും അറിയിച്ചു. നേരത്തെ വിവാഹമോചന ഹര്ജി നല്കിയതിനു പിന്നാലെ ഗേറ്റ്സ് 300 കോടി ഡോളറിന്റെ ആസ്തി മെലിന്ഡയുടെ പേരിലേക്ക് മാറ്റിയിരുന്നു.